**Andrea Pirlo**|  |
| Asmeniniai duomenys |
| **Pilnas vardas** | Andrea Pirlo |
| Gimimo data | 1979 m. gegužės 19 d. (44 metai) |
| Gimimo vieta | Flero, Italija |
| Ūgis | 1,77 m |
| Svoris | 65 kg |
| Pravardė | Metronomo, il professore, Mozart |
| Klubai |
| Dabar žaidžia | baigęs karjerą |
| **Pozicija** | saugas |
| Jaunimo klubai |
| 1994-1995 | Brescia |
| Profesionalūs klubai\* |
| 1995–19981998–20011999–2000200020012001–20112011–20152015–2017 | BresciaInternazionale→Reggina *(skol)*Internazionale→Brescia *(skol)*AC MilanJuventusNew York City FC | 047 0(6)018 0(0)028 0(6)004 0(0)010 0(0)284 (32)119 (16)060 0(1) |
| Nacionalinė komanda\*\* |
| 2002–2015 | Italija Italija | 116 (13) |
|  Treniruotos komandos |
| 20202020–20212022–20232023– | Juventus (U23)JuventusFatih Karagümrük SKUC Sampdoria |
| \* Skaičiuojama tik pasirodymai ir įvarčiai vietinėje lygoje Duomenys 2015 m..
\*\* Nacionalinės komandos pasirodymų irįvarčių duomenys 2015 m.. |

**Andrea Pirlo** (it. *Andrea Pirlo*; g. 1979 m. gegužės 19 d.) – buvęs futbolininkas, Italijos rinktinės saugas, nuo 2020 m. dirbantis futbolo treneriu. A. Pirlo dažnai laikomas geriausiu pasaulyje savo pozicijos žaidėju, turinčiu puikią kamuolio kontrolę, techniką, driblingo bei tikslių perdavimų sugebėjimus. A. Pirlo dažnai sėkmingai įvykdydavo standartinių padėčių ir baudinių smūgius, taip pat žaidėjas žinomas dėl labai tikslių ilgų perdavimų bei smūgių.

2020 m. liepos 30 d. buvusi italo komanda „Juventus" paskyrė A. Pirlo savo jaunimo komandos (U23) treneriu. Vos po savaitės rugpjūčio 8 d. italas buvo paskirtas pagrindinės „Juventus" komandos treneriu vietoj atleisto Maurizio Sarri. Po vieno sezono buvo atleistas iš Turino klubo.

2022 m. birželio 12 d. buvo paskirtas „Fatih Karagümrük SK" klubo iš Turkijos treneriu. 2023 m. gegužės 24 d. pasitraukė iš Turkijos klubo trenerio pareigų.

Prieš naująjį 2023–2024 m. sezoną tapo Serie B komandos „UC Sampdoria" treneriu.

Biografija
----------

### Žaidimas klubuose

Savo profesionalo karjerą A. Pirlo pradėjo 1995 m. „Brescia" klube. Per trejus metus jis sužaidė 47 rungtynes ir pelnė 8 įvarčius. 1997 m. kartu su komanda tapo Serie B čempionu.

1998 m. perėjo į „Internazionale Milano komandą. Čia per trejus metus buvo išnuomotas „Reggina" ir „Brescia" ekipoms.

2001 m. italas perėjo į kitą Milano ekipą „AC Milan". Čia saugas žaidė 10 metų, per kuriuos sužaidė 284 rungtynėse ir pelnė 32 įvarčius. Su šia ekipa A. Pirlo tapo po 2 kartus Serie A, UEFA čempionų lygos ir Europos Supertaurės laimėtoju, po vieną kartą triumfavo Italijos futbolo taurės ir super taurės turnyruose. Po 2010–2011 m. sezono A. Pirlo neatnaujino sutarties su Milano ekipa ir pasitraukė abipusiu susitarimu.

2011 m. gegužės 24 d. kaip laisvas agentas pasirašė trejų metų sutartį su „Juventus" klubu. Per pirmas Serie A rungtynes su Juventus ekipa A. Pirlo atliko 2 rezultatyvius perdavimus, o komanda šventė pergalę 4-1 prieš „Parma" ekipą. 2012 m. vasario 18 d. A. Pirlo pelnė pirmąjį įvartį naujai komandai.

Ketverius metus iš eilės su „Juventus" A. Pirlo tapo lygos čempionu, taip pat du kartus Super taurės laimėtoju. 2012 m. A. Pirlo tapo Serie A geriausiu žaidėju ir geriausiu italu žaidėju, o 2013 m. dar kartą tapo geriausiu lygos žaidėju.

2014 m. birželio 11 d. pratęsė kontraktą su komanda dar dvejiems metams iki 2016 m.

2014 m. gruodžio 16 d. A. Pirlo buvo pripažintas geriausiu Serie A žaidėju trečius metus iš eilės. Žaidėjas taip buvo įtrauktas į geriausios Serie A metų komandos sudėtį.

Tris kartus iš eilės pelnęs Seria A čempionų laurus su Turino ekipa, prieš 2015 m. sezoną, liepos 6 d. buvo pranešta, kad italas keliasi į JAV, kur prisijungs prie „New York City FC" komandos.

Iš viso JAV italas sužaidė 60 rungtynių MLS lygoje ir dar 2 taurės varžybose. Per trejus metus A. Pirlo pelnė įvartį ir atliko 18 rezultatyvių perdavimų. 2017 m. pabaigoje italas paskelbė apie karjeros pabaigą.

### Žaidimas rinktinėje

Nacionalinėje komandoje žaidžia nuo 2002 m. rugsėjo 7 d. su rinktine žaidė 2006 m. pasaulio čempionate, kur per šešerias rungtynes įmušė vieną įvartį, atliko du rezultatyvius perdavimus, o pirmosiose rungtynėse bei pusfinalyje išrinktas geriausiu rungtynių žaidėju.

2012 m. Europos čempionate tapo rinktinės vicekapitonu. Pirmose rungtynėse su ispanais A. Pirlo atliko rezultatyvų perdavimą, antrose rungtynėse įmušė pats, o trečiose po jo perdavimo vėl buvo įmuštas įvartis. Turnyro ketvirtfinalyje su Anglija žaidimas baigėsi baudiniais. A. Pirlo atliko taip vadinamą *Panenka* baudinį ir lengvai nuginklavo vartininką. Laimėję baudinius 4-2 italai pateko į pusfinalį. Šiame turnyre A. Pirlo tapo tris kartus rungtynių žaidėju bei pateko į viso turnyro geriausių žaidėjų komandą.

2013 m. FIFA konfederacijų taurės turnyre kartu su Italijos rinktine A. Pirlo tapo 3 vietos nugalėtoju.

2014 m. A. Pirlo pateko į Italijos rinktinę XX pasaulio futbolo čempionatui Brazilijoje. 2014 m. birželio 12 d. žaidėjas pranešė, kad po šio čempionato pasitrauks iš rinktinės.

2014 m. rugsėjo 8 d. pasikalbėjęs su naujuoju rinktinės treneriu Antonio Conte žaidėjas nusprendė sugrįžti į Italijos rinktinę.

Rinktinėje sužaidęs 109 rungtynes A. Pirlo yra penktas pagal šį rodiklį Italijos istorijoje.

Pasiekimai
----------

### Žaidėjas

* Serie B čempionas – 1996–1997 m.
* Italijos taurės čempionas – 2002–2003 m.
* 2004 m. vasaros olimpinės žaidynės – 3 vieta
* Pasaulio čempionas (2006 m.)
* Serie A čempionas – 2004, 2011, 2012, 2013, 2014 m.
* UEFA Čempionų Lygos laimėtojas – 2002–2003, 2006–2007 m.
* UEFA supertaurės laimėtojas – 2003, 2007 m.
* Italijos supertaurės laimėtojas – 2004, 2012, 2013 m.
* Geriausias Serie A žaidėjas – 2012, 2013, 2014

### Treneris

**Juventus**

* Italijos taurė: 2020–21
* Italijos supertaurė: 2020

Dalyvavimas čempionatuose
-------------------------

| Čempionatas | Rinktinės vieta | Sužaidė rungtynių | Įvarčiai | 0Geltonos kortelės0 | 0Raudona kortelė už 2 geltonas0 | 0Tiesioginė raudona kortelė0 |
| --- | --- | --- | --- | --- | --- | --- |
| **Pasaulio čempionatai** |
| Vokietija 2006 | 1 vieta | 7 | 1 | 0 | 0 | 0 |
| Pietų Afrika 2010 | I etapas | 1 | 0 | 0 | 0 | 0 |
| Brazilija 2014 | I etapas | 3 | 0 | 0 | 0 | 0 |
| **Žemyno čempionatai** |
| Portugalija 2004 | I etapas | 2 | 0 | 0 | 0 | 0 |
| Austrija-Šveicarija 2008 | ketvirtfinalis | 3 | 1 | 2 | 0 | 0 |
| Lenkija-Ukraina 2012 | 2 vieta | 6 | 1 | 0 | 0 | 0 |

Šaltiniai
---------

1. ↑  Andrea Pirlo profilis svetainėje National-Football-Teams.com
2. ↑  Andrea Pirlo
3. ↑  Totti is gone, Pirlo becomes the pacesetter for Italy
4. ↑  Official: Pirlo new U-23 coach at Juve Archyvuota kopija 2020-10-01 iš Wayback Machine projekto.
5. ↑  OFFICIAL: Pirlo is new Juventus coach Archyvuota kopija 2020-09-26 iš Wayback Machine projekto.
6. ↑  OOD LUCK, ANDREA PIRLO!
7. ↑  „Andrea Pirlo returns to management with Turkish club Fatih Karagumruk". *BBC Sport*. 12 June 2022.
8. ↑  Lund, Tommy; Osmond, Ed (24 May 2023). „Pirlo leaves job as Karagumruk coach". *Reuters* (anglų). Nuoroda tikrinta 2023-06-15.
9. ↑  Andrea Pirlo named manager of Serie B side Sampdoria
10. ↑  Pirlo leaving Milan
11. ↑
12. ↑  PIRLO OUTSTANDING ON JUVENTUS DEBUT IN PARMA VICTORY
13. ↑  Gran Gala Del Calcio 2012 – Winners
14. ↑  Midfielder has renewed for a further two years at the club
15. ↑  ‘Pirlo is an absolute genius’ Archyvuota kopija 2014-12-16 iš Wayback Machine projekto.
16. ↑  Andrea Pirlo: New York City sign Juventus midfielder
17. ↑  Official: Pirlo confirms retirement
18. ↑  PIRLO vs. PANENKA PENALTY
19. ↑  UEFA EURO 2012 Team of the Tournament Archyvuota kopija 2015-11-14 iš Wayback Machine projekto.
20. ↑  Pirlo to quit Italy after World Cup
21. ↑  Pirlo: "I have spoken to Conte, I will play for Italy again"

Nuorodos
--------

* soccerway
* national-football-teams.com
* transfermarkt.com
* fussballdaten.de
* soccerbase.com
* worldfootball.net
* bdfutbol.com
* uefa.com